Slovakian jääkiekkomaajoukkue

Slovakian jääkiekkomaajoukkue on Slovakian jääkiekkoliiton hallinnoima joukkue, joka edustaa Slovakiaa miesten kansainvälisessä jääkiekossa.

Tähän mennessä ainoan maailmanmestaruutensa joukkue saavutti vuonna 2002 Ruotsissa, Göteborgissa. Toistaiseksi ainoan olympiamitalinsa joukkue saavutti vuonna 2022 Pekingin olympialaisista, kun se saavutti yllätyksellisesti pronssia. Slovakia oli tuolloin, vuoden 2021 Kansainvälisen jääkiekkoliiton IIHF:n ranking-listalla, 9. sijalla. Olympialaisten jälkeen joukkue nousi listalla 8. sijalle.

Slovakiassa oli vuonna 2021 vajaat 1 700 rekisteröityä miesjääkiekkoilijaa ja 74 jäähallia.

Historiaa 
Ensimmäinen slovakialainen jääkiekko-organisaatio perustettiin vuonna 1929. 

Vuonna 1940 Slovakia osallistui itsenäisenä Garmisch-Partenkirchenissä pelattuun turnaukseen. 

Joukkue syntyi, kun Tšekkoslovakia jakautui kahtia, ja maa liittyi helmikuussa 1992 Kansainvälisen jääkiekkoliiton IIHF:n jäseneksi. 

Kaudesta 2017–2018 alkaen Slovakian maajoukkueen General Managerina on toiminut entinen tähtipelaaja Miroslav Šatan. Hänen alaisuudessaan päävalmentajana toimii kanadalainen Craig Ramsay.

Maailmanmestaruuskilpailuissa

Itsenäistymisestä maailmanmestaruuteen 
Slovakia itsenäistyi vuoden 1993 alussa. Tšekkoslovakian jakautumisen jälkeen Tšekki peri paikan Tšekkoslovakian paikan maailmanmestaruuskilpailujen A-sarjasta ja Slovakia joutui aloittamaan C-sarjasta. Kun Tšekkoslovakia hajosi, mureni myös Slovakian laaja pelaajisto. Ensimmäisen kerran Slovakia pelasi maailmanmestaruuskisojen A-sarjassa vuonna 1996, jolloin se yliti 10. sijalle, ja mitaleilla se jo vuonna 2000. Tuolloin Slovakia voitti Suomen maalein 3–1 maailmanmestaruuskilpailujen välierässä Pietarissa, mutta hävisi loppuottelun Tšekille maalein 3–5. Parhaimmillaan Slovakian maajoukkue olikin vuosituhannen vaihteessa, jolloin maalla oli useita NHL-tähtiä, kuten Miroslav Šatan, Peter Bondra, Žigmund Pálffy ja Zdeno Chára.  

Ruotsin maailmanmestaruuskilpailuissa vuonna 2002 Slovakia voitti jatkosarjassa Ruotsin ja Venäjän, puolivälierässä Kanadan maalein 3–2, välierässä Ruotsin jatkoajalla lukemin 3–2 ja lopulta loppuottelussa Venäjän maalein 4–3. Suomen maailmanmestaruuskilpailuissa vuonna 2003 Slovakian joukkue voitti pronssia. Vuoden 2004 maailmanmestaruuskilpailuissa Prahassa Slovakia hävisi välierän Kanadalle maalein 1–2 ja pronssiottelun Yhdysvalloille rangaistuslaukauksilla lukemin 0–1.

2010-luvulta alkaen 
Juniorikasvatusta on Slovakiassa hieman laiminlyöty, joten maan sijoitukset maailmanmestaruuskisoissa ovat 2010-luvulla heitelleet huomattavasti. Kanadan turnauksessa vuonna 2008 se joutui jopa karsimaan A-sarjapaikastaan. Vuonna 2011 Slovakia isännöi ensi kerran itsenäisenä maana maailmanmestaruuskilpailuja, mutta joukkueen taival päättyi jo jatkolohkossa ja tuotti lopulta kymmenennen sijan. 

Slovakia saavutti hopeamitalin Helsingissä järjestetyissä maailmanmestauuskilpailuissa vuonna 2012. Slovakia voitti alkulohkossa Yhdysvallat ja hävisi vain täpärästi Kanadalle ja Suomelle. Puolivälierässä Slovakia voitti Kanadan maalein 4–3 ja välierässä Tšekin maalein 3–1. Loppuottelussa Venäjä voitti Slovakian lukemin 2–6. Slovakian joukkueen Ján Laco valittiin turnauksen parhaaksi maalivahdiksi ja Zdeno Chára parhaaksi puolustajaksi. 

Sittemmin menestystä ei ole juuri tullut. Vuoden 2013 maailmanmestaruuskilpailuissa Helsingissä päättyi puolivälierätappioon Suomelle maalein 3–4. Minskin kisoissa vuonna 2014 ja Ostravan kisoissa vuonna 2015 Slovakia ei edennyt alkolohkoa pidemmälle. Pietarissa vuonna 2016 Slovakia karsiutui jatkopeleistä voitettuaan Yhdysvallat vasta jatkoajalla lukemin 3–2. Mikäli voitto olisi tullut varsinaisella peliajalla, olisi Slovakia edennyt jatkopeleihin ja Yhdysvallat olisi vastaavasti tippunut. Slovakian loppusijoitus Venäjän kisoista oli yhdeksäs. Slovakian toisissa kotikisoissa vuonna 2019 maa jäi toistamiseen ilman jatkopaikkaa ja oli yhdeksäs.

Olympialaisissa 
Lillehammerin talviolympialaiset vuonna 1994 olivat Slovakian maajoukkueelle ensimmäiset olympialaiset. Joukkue voitti kisoissa alkulohkonsa, mutta hävisi puolivälierissä Venäjälle jatkoajalla ja sijoittui kuudenneksi pudottuaan sijoitusottelusarjaan, jonka päätösottelussa, ottelussa viidennestä sijasta, Tšekki voitti sen maalein 7–1.

Myös Torinon vuoden 2006 olympialaisissa Slovakia voitti alkulohkonsa ja eteni puolivälieriin, jossa se kuitenkin hävisi heikohkosti lohkopelinsä pelanneelle, mutta lopulta pronssia ottaneelle Tšekille lukemin 1–3, minkä myötä Slovakia oli viides.

Vancouverissa vuonna 2010 Slovakia pudotti puolivälierässä Ruotsin maalein 4–3 ja pelasi tiukan välieräottelun Kanadaa vastaan häviten kuitenkin lukemin 2–3. Pronssiottelun se hävisi Suomelle maalein 3–5 johdettuaan peliä kahden erän jälkeen lukemin 3–1.

Vuoden 2022 Pekingin olympialaisissa Slovakia voitti Ruotsin pronssiottelussa lukemin 4–0. Pronssimitalia pidettiin merkittävänä Slovakia jääkiekkokulttuurin kannalta. Tuohon mennessä Slovakia ei ollut koskaan hävinnyt Ruotsille olympialaisissa. Slovakia teki ottelussa koko turnauksen ensimmäisen ylivoimamaalinsa.

Sijoitukset

Maailmanmestaruuskilpailuissa

Olympialaisissa 
 1994 – 6. 
 1998 – 10. (joukkue)
 2002 – 13. (joukkue)
 2006 – 5. (joukkue)
 2010 – 4. (joukkue)
 2014 – 11. (joukkue)
 2018 – 11.
 2022 – pronssia

Maailmanranking 
 2003 – 5.
 2004 – 3.
 2005 – 4.
 2006 – 6.
 2007 – 6.
 2008 – 8.
 2009 – 9.
 2010 – 8.
 2011 – 10.
 2012 – 6.
 2013 – 8.
 2014 – 8.
 2015 – 8.
 2016 – 8.
 2017 – 11.
2018, helmikuu – 10.
 2018, toukokuu – 10.
 2019 – 9.
2020 – 9.
 2021 – 9.
 2022, helmikuu – 8.

Tunnetuimpia pelaajia 
Ľuboš Bartečko
Zdeno Chára
Marián Gáborík
Jaroslav Halák
Michal Handzuš
Marián Hossa
Žigmund Pálffy
Richard Pánik
Miroslav Šatan
Anton Šťastný
Peter Šťastný
Róbert Švehla
Tomáš Tatar 
Richard Zedník

Jäädytetyt pelinumerot 
38 - Pavol Demitra

Valmentajia 
Július Šupler (kausilla 1993–1997)
Jozef Golonka (kaudella 1997–1998)
Jan Sterbak (kausilla 1998–2000)
Jan Filc (kausilla 2000–2003)
František Hossa (kausilla 2003–2007)
Július Šupler (kausilla 2007–2009)
Jan Filc (kaudella 2009–2010)
Glen Hanlon (kaudella 2010–2011)
Vladimír Vůjtek (kausilla 2011–2017)

Kokoonpanoja 
Olympialaiset vuonna 1994
Olympialaiset vuonna 1998
Olympialaiset vuonna 2002
Maailmancup vuonna 2004
Olympialaiset vuonna 2006
Maailmanmestaruuskisat vuonna 2008
Maailmanmestaruuskisat vuonna 2009
Maailmanmestaruuskisat vuonna 2010
Olympialaiset vuonna 2010
Maailmanmestaruuskisat vuonna 2012
Maailmanmestaruuskisat vuonna 2013
Maailmanmestaruuskisat vuonna 2014
Maailmanmestaruuskisat vuonna 2017

Katso myös 
 Slovakian alle 20-vuotiaiden jääkiekkomaajoukkue

Lähteet

Aiheesta muualla 

 Slovakian jääkiekkoliiton sivusto 
 Slovakia nationalteamsoficehockeyssä 

Slovakian jääkiekko
Jääkiekkomaajoukkueet